Na temelju članka 48. Statuta Grada Šibenika („Službeni glasnik Grada Šibenika“, broj 2/21), Mandatno povjerenstvo Gradskog vijeća Grada Šibenika, podnosi 

IZVJEŠĆE

o mirovanju mandata člana Gradskog vijeća Grada Šibenika Katarine Tommasini Marić i određivanju zamjenika člana Gradskog vijeća Grada Šibenika Dina Slavice
1.Podneskom od 28. srpnja 2026. godine vijećnica Gradskog vijeća Grada Šibenika Katarina Tommasini Marić, u skladu s člankom 79. stavak 2. Zakona o lokalnim izborima („Narodne novine“, broj 144/12, 121/16, 98/19, 42/20, 144/20 i 37/21),  obavijestila je Gradsko vijeće Grada Šibenika da svoj vijećnički mandat stavlja u mirovanje.
2. Podneskom od 2. rujna  2026. godine Hrvatska demokratska zajednica  (HDZ) obavijestila je Gradsko vijeće Grada Šibenika da će Katarinu Tommasini Marić za vrijeme mirovanja mandata vijećnice, zamjenjivati Dino Slavica.
 3. Polazeći od navedenog, Mandatno povjerenstvo izvješćuje da su ispunjeni uvjeti da mandat Katarini Tommasini Marić miruje, a da je  zamjenjuje Dino Slavica.  

